דמויי-קוסקוס

דמויי-קוסקוס (שם מדעי: Phalangeriformes), היא תת-סדרה של כיסאים אוסטרליים בסדרת הקנגוראים, המצויים ביבשת אוקיאניה ובמידה פחותה גם בדרום-מזרח אסיה. בתת-סדרה זאת קיימים כיום 6 משפחות, ובכך היא גדולה יותר מתת-הסדרות האחרות: דמויי-קנגורו (3 משפחות) ודמויי-וומבט (2 משפחות). בניגוד לתת-הסדרות האחרות שמצויות בעיקר באוסטרליה, תת-סדרת דמויי הקוסקוס מצויה באופן נרחב גם בגינאה החדשה, ארכיפלג ביסמרק ואיי מאלוקו, ואף במספר איים מקבוצת איי סונדה בדרום-מזרח אסיה. בני קבוצה זו מכונים בשם העממי פוסומים (המבלבל בינם לאופוסומיים האמריקאים). בשל המאפיינים הגופניים והאקולוגים שלהם, דמויי הקוסקוס ממלאים ביבשת אוקיאניה תפקיד אקולוגי דומה לפרימטים, וניתן להבחין בדמיון רב בינם לבין הלמורים ממדגסקר, הלוריסים, הגלשנאים והקופיפים מדרום-מזרח אסיה והאופוסומים מאמריקה. כל המינים בתת-סדרה זאת בעלי זנב גמיש ששווה לאורך הגוף או למעלה מזה, והם משתמשים בו לאיזון, ייצוב, או כ"רגל חמישית" בדומה לקופים רבים. לרוב המינים יש טפרים חדים ומעוקלים שהופכים אותם לטפסני עצים מצוינים. דמויי הקוסקוס מתאפיינים במבנה גוף קומפקטי ועגלגל, ויש להם רגליים וגפיים קצרים. הראש שלהם חרוטי והאף קטנטן וחלק. באזור החוטם יש להם זיפי מישוש ארוכים מאוד שחיוניים במיוחד לפעילות הלילית שלהם. אוזניהם עגלגלות או משולשות ומשתנות בגודלן בין המינים. כל המינים בתת-הסדרה פעילים בשעות הלילה - חלקם אך ורק בזמן זה, וחלקם יהיו פעילים במידה פחותה יותר גם בבין השמשות ובשחר. במהלך היום הם נוטים לנוח מכורבלים בפרוותם בתוך חורים נטושים בעצים ובסלעים. מרבית דמויי הקוסקוס חיים בבדידות, אך יש מספר מינים חברותיים. הרגלי האכילה של המשפחות בסדרה משתנים בין המינים: חלקם אוכלי כל או אוכלי עלים בעוד שאחרים יהיו אוכלי חרקים או יונקי צוף. באופן כללי, המינים הגדולים יאכלו בעיקר פירות, עלים, ופרוקי רגליים והקטנים יאכלו בעיקר חרקים זעירים וזרעים או ילקקו שרף וצוף. כמעט כל מיני הפסומים חיים ביערות ושיחים סבוכים, אך יש מספר מינים שמותאמים היטב גם לאזורים עירוניים. תת-סדרת דמויי הקוסקוס מכילה 3 קבוצות לא טקסונומיות: קבוצת הפוסומים, קבוצת הדאונים וקבוצת הקוסקוסים. הפוסומים בעלי זנב דקיק וגמיש עם פנים חרוטיות ואוזניים משולשות, הדאונים מפורסמים בקרומי הדאייה שלהם והקוסקוסים ידועים במבנה גופם המוצק והחזק, בזנבם הקירח ובראשם האגסי. מבחינה אקולוגית וחיצונית, ניתן למצוא קווי דמיון בין משפחות מסוימות בדמויי-הקוסקוס: הפוסומים הטבעתיים והקוסקוסיים מתאפיינים במידות גוף גדולות יחסית, יש להם ראש וגוף עגלגלים יותר, פרווה שעירה, או צמרירית בגווני חום, שחרחר, אפרפר וזית ולרובם אוזניים קטנות. לרובם זנב חזק ועבה. הכיסנאיים קטנים יותר ומתאפיינים בפרווה חלקה ורכה בצבע אפרפר-כסוף עם סימונים שחורים ולבנים על הפנים. בנוסף לכך לכל המינים במשפחות אלו ישנו קרום עבה בין המפשעה לבית השחי שמאפשר להם לבצע דאייה באוויר למשך זמן קצר או ארוך. הפוסומים המנוצים, הפוסומים הננסיים והצופוניים (פוסומי הדבש) זעירים יותר - גודלם לא עולה על 15 סנטימטרים. הם מתאפיינים בפרווה עדינה בצבע חום-אפרפר, יש להם ראש קטנטן ומחודד יותר ואף ועיניים זעירים. למינים אלו יש זנב דקיק שמשמש אותם לאחיזה בגבעולים דקים ובתפרחות עליהם הם מסוגלים לטפס בשל משקלם הנמוך. מבחינה פילוגנטית וגנטית, המשפחות בסדרה מחולקות בצורה שונה לגמרי: הקוסקוסיים והפוסומים הננסיים מסווגים תחת על-משפחת הפלנגרים, והשאר מסווגים תחת על משפחת הפטאורים. המין הגדול ביותר בתת-סדרת דמויי-הקוסקוס הוא המין קוסקוס דובי סולוואסי שעשוי להגיע למשקל של 10 קילוגרם, והמין הקטן ביותר פוסום ננסי זוטי שמשקלו כ-10 גרם בלבד. משפחה: קוסקוסיים (Phalangeridae) סוג: קוסקוס (phalanger) מין: קוסקוס דרומי (Phalanger mimicus) מין: קוסקוס צפוני (Phalanger orientalis) מין: קוסקוס מזרחי (Phalanger intercastellanus) מין: קוסקוס אובי (Phalanger rothschildi) מין: קוסקוס שטיין (Phalanger vestitus) מין: קוסקוס מקושט (Phalanger ornatus) מין: קוסקוס טלפומין (Phalanger matanim) מין: קוסקוס המשי (Phalanger sericeus) מין: קוסקוס כחול-עין (Phalanger matabiru) מין: קוסקוס וודלרק (Phalanger lullulae) מין: קוסקוס ההרים (Phalanger carmelitae) מין: קוסקוס קרקעי (Phalanger gymnotis) מין: קוסקוס ג'ב (Phalanger alexandrae) סוג: קוסקוס נמרי (Spilocuscus) מין: קוסקוס נמרי אדמירלתי (Spilocuscus kraemeri) מין: קוסקוס נמרי ואיגאו (Spilocuscus papuensis) מין: קוסקוס נמרי ביאק (Spilocuscus wilsoni) מין: קוסקוס נמרי שחור (Spilocuscus rufoniger) מין: קוסקוס נמרי מצוי (Spilocuscus maculatus) מין: קוסקוס נמרי אוסטרלי (Spilocuscus nudicaudatus) סוג: קוסקוס דובי (Ailurops) מין: קוסקוס דובי סולאווסי (Ailurops ursinus) מין: קוסקוס דובי טלאוד (Ailurops melanotis) סוג: קוסקוס גמדי (Strigocuscus) מין: קוסקוס גמדי סולאווסי (Strigocuscus celebensis) מין: קוסקוס גמדי פלנג (Strigocuscus pelegensis) סוג: פוסום זנב-מברשת (Trichosurus) מין: פוסום זנב-מברשת מצוי (Trichosurus vulpecula) מין: פוסום זנב-מברשת נחושתי (Trichosurus johnstonii) מין: פוסום זנב-מברשת הררי (Trichosurus cunninghami) מין: פוסום זנב-מברשת קצר-אוזן (Trichosurus caninus) מין: פוסום זנב-מברשת צפוני (Trichosurus arnhemensis) סוג ומין יחיד: פוסום זנב-קשקש (Wyulda squamicaudata) משפחה: פוסומים זנבות-טבעת (Pseudocheiridae) סוג: פוסום זנב-טבעת (Pseudocheirus) מין: פוסום זנב-טבעת מצוי (Pseudocheirus peregrinus) מין: פוסום זנב-טבעת מערבי (Pseudocheirus occidentalis) סוג: פוסום זנב-טבעת דק (Pseudochirulus) מין: פוסום זנב-טבעת שפלתי (Pseudochirulus canescens) מין: פוסום זנב-טבעת ויילנד (Pseudochirulus caroli) מין: פוסום זנב-טבעת מצויר (Pseudochirulus forbesi) מין: פוסום זנב-טבעת מסיכתי (Pseudochirulus larvatus) מין: פוסום זנב-טבעת ננסי (Pseudochirulus mayeri) מין: פוסום זנב-טבעת נהר-הרברט (Pseudochirulus herbertensis) מין: פוסום זנב-טבעת נהר-דיינטרי (Pseudochirulus cinereus) מין: פוסום זנב-טבעת שלגל (Pseudochirulus schlegeli) סוג: פוסום זנב-טבעת מדומה (Pseudochirops) מין: פוסום זנב-טבעת אלברטיס (Pseudochirops albertisii) מין: פוסום זנב-טבעת נחושתי (Pseudochirops cupreus) מין: פוסום זנב-טבעת נזירי (Pseudochirops coronatus) מין: פוסום זנב-טבעת ירוק (Pseudochirops archeri) מין: פוסום זנב-טבעת זהוב (Pseudochirops corinnae) סוג ומין יחיד: פוסום למורי (Hemibelideus lemuroides) סוג ומין יחיד: פוסום הסלע (Petropseudes dahli) סוג ומין יחיד: דאון ענק (Petauroides volans) משפחה: כיסנאיים (Petauridae) סוג: דאון (Petaurus) מין: דאון מהגוני (Petaurus gracilis) מין: דאון צפוני (Petaurus abidi) מין: דאון צהוב-בטן (Petaurus australis) מין: כיסנאי דואה (Petaurus breviceps) מין: דאון הסנאי (Petaurus norfolcensis) מין: דאון ביאק (Petaurus biacensis) סוג: פוסום מפוספס Dactylopsila מין: פוסום מפוספס גדול-זנב (Dactylopsila megalura) מין: פוסום מפוספס טייט (Dactylopsila tatei) מין: פוסום מפוספס מצוי (Dactylopsila trivirgata) סוג ומין יחיד: פוסום מפוספס ארך-אצבע (Dactylopsila palpator) סוג ומין יחיד: פוסום הסנאי (Gymnobelideus leadbeateri) משפחה: פוסומים מנוצי-זנב (Acrobatidae) סוג ומין יחיד: דאון מנוצה-זנב (Acrobates pygmaeus) סוג ומין יחיד: פוסום מנוצה-זנב (Distoechurus pennatus) משפחה: פוסומים ננסיים (Burramyidae) סוג: פוסום ננסי (Cercartetus) מין: פוסום ננסי זנבתן (Cercartetus caudatus) מין: פוסום ננסי זוטי (Cercartetus lepidus) מין: פוסום ננסי מזרחי (Cercartetus nanus) מין: פוסום ננסי מערבי (Cercartetus concinnus) סוג ומין יחיד: פוסום ננסי הררי (Burramys parvus) משפחה: צופוניים (Tarsipedidae) סוג ומין יחיד: צופון (Tarsipes rostratus) מדיה וקבצים בנושא דמויי-קוסקוס בוויקישיתוף דמויי-קוסקוס, באתר ITIS (באנגלית) דמויי-קוסקוס, באתר Animal Diversity Web (באנגלית) דמויי-קוסקוס, באתר האנציקלופדיה של החיים (באנגלית)